താത്പര്യമെങ്കില് 28 ദിവസത്തിന് ശേഷം രണ്ടാം ഡോസ് എടുക്കാം കോവിഷീല്ഡിന്റെ ഇടവേളയില് ഇളവ് അനുവദിച്ച് ഹൈക്കോടതി കൊച്ചി: കോവിഷീല് വാക്സിന്റെ രണ്ടാം ഡോസ് 28 ദിവസത്തിനുശേഷം എടുക്കാമെന്ന് കേരള ഹൈക്കോടതി. കോവിന് വെബ്സൈറ്റില് ഇതിന് വേണ്ട മാറ്റങ്ങള് വരുത്താന് കോടതി നിര്ദേശം നല്കി. ജീവനക്കാര്ക്ക് കോവിഷീല്ഡ് വാക്സിന്റെ രണ്ടാമത്തെ ഡോസ് നിശ്ചിത ഇടവേളയ്ക്കു മുന്പേ എടുക്കാന് അനുവദിക്കണമെന്ന് ആവശ്യപ്പെട്ട് കിറ്റെക്സ് നല്കിയ ഹര്ജിയിലാണ് ഹൈക്കോടതി ഹൈക്കോടതിയുടെ നിര്ണായക നിര്ദേശം.താത്പര്യമുള്ളവര്ക്ക് രണ്ടാമത്തെ ഡോസ് 28 ദിവസത്തിന് ശേഷം സ്വീകരിക്കാം. എന്നാല് സര്ക്കാര് നല്കുന്ന സൗജന്യ വാക്സിന് ഈ ഇളവ് ബാധകമായിരിക്കില്ലെന്നും ഹൈക്കോടതി വ്യക്തമാക്കി.നിലവില് സംസ്ഥാനത്ത് വിദേശത്ത് പോകുന്നവര്ക്ക് 28 ദിവസത്തിന് ശേഷം രണ്ടാം ഡോസ് നല്കുന്നുണ്ട്. പ്രത്യേക രജിസ്ട്രേഷന് സംവിധാനത്തിലാണ് ഇത് നടപ്പാക്കുന്നത്. എന്തുകൊണ്ടാണ് മറ്റുള്ളവര്ക്കും ഇത്തരത്തില് വാക്സിന് ലഭിക്കാത്തതെന്ന് കോടതി ആരാഞ്ഞു. വിവേചനം ചൂണ്ടിക്കാട്ടിയാണ് ആവശ്യക്കാര്ക്കെല്ലാം 28 ദിവസത്തിന് ശേഷം രണ്ടാം ഡോസ് എടുക്കാമെന്ന ഉത്തരവ് ഹൈക്കോടതി ഇറക്കിയത്. ലോകം മുഴുവന് കോവിഡ് ഭീഷണിയില് കഴിയുന്ന ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ടൈംസ്കേരള അഭ്യര്ത്ഥിക്കുന്നു. ഇതൊരു യുദ്ധമാണെന്നും വിജയം മാത്രമാണ് നമ്മുടെ ലക്ഷ്യമെന്നതും മറക്കാതിരിക്കുക,